Pandan

Pandan atau mengkuang ialah sejenis tumbuhan monokotiledon dalam genus Pandanus keluarga Pandanaceae. Ia genus terbesar dalam keluarganya, sekitar 578 spesies yang dikenalpasti tumbuh bertaburan di kawasan-kawasan tropika dan subtropika Afrika timur, Asia Tenggara serta Australia sampai ke kepulauan Pasifik, terutamanya Madagaskar dan rantau Malesia.

Banyak spesies pandan digunakan sebagai bahan makanan, contohnya daun pandan wangi dan buah pandan laut. Daun-daun pandan dan mengkuang juga sering dianyam untuk dibuat tikar dan rumah oleh penduduk tempatan.

 Penamaan 
Nama pandan () asalnya digunakan kepada jenis pandan wangi (Pandanus amaryllifolius); ia juga memberi nama kepada genusnya Pandanus.

Nama mengkuang () digunakan untuk jenis pokok pandan yang besar.

 Botani 
Spesies-spesies dalam genus ini mempunyai ciri sepunya yang sama iaitu batang langsing seiras batang pokok palma. Akarnya tunjang dan tebal.

Helai daunnya memanjang menyerupai rumput dengan tepi yang berduri; daun-daunnya kerap tersusun melingkari batang seakan-akan skru. Sebatang dahan pokok pandan mempunyai tiga atau empat lingkaran daun. Ada pula spesies pandan yang tumbuh merimbun sehingga menjadi pokok besar yang meneduhkan, contohnya Pandanus furcatus.

 Bunga dan buah 
Kuntum bunganya ringkas, tidak beranggi dan mempunyai banyak sulur; bunga-bunga ini disusun padat dalam satu tandan. Satu pokok pandan yang berbunga mempunyai satu jantina sahaja.


Buah-buahnya disusun dalam tandan yang berbentuk bulat seiras buah durian atau nanas; ia dibentuk daripada perkembangan ovari beberapa bunga yang berdampingan. Ruang udara di tengah buah membolehkannya terapung untuk dipencarkan oleh air walaupun burung dan kelawar juga penting dalam proses ini.Pandanus | Description, Plant, Uses, Fruit, & Facts | Britannica


 Spesies 

Spesies terpilih:

Pandanus aldabraensis H.St.John
Pandanus amaryllifolius Roxb. ex Lindl. : pandan wangi
Pandanus australis Prestoe : pandan hias
Pandanus balfourii Martelli
Pandanus baptistii hort. ex Veitch : pandan putih
Pandanus barkleyi Balf.f.
Pandanus boninensis Warb.
Pandanus candelabrum P.Beauv.
Pandanus carmichaelii R.E.Vaughan & Wiehe
Pandanus ceylanicus Solms
Pandanus christmatensis Martelli
Pandanus clandestinus Stone
Pandanus conglomeratus Balf.f.
Pandanus conoideus Lam. : buah merah
Pandanus decastigma B.C.Stone
Pandanus decipiens Martelli
Pandanus decumbens Solms
Pandanus drupaceus Thouars
Pandanus elatus Ridl.
Pandanus eydouxia Balf.f.
Pandanus fanningensis H.St.John
Pandanus forsteri C.Moore & F.Muell.
Pandanus furcatus Roxb. : lais
Pandanus gabonensis Huynh
Pandanus glaucocephalus R.E.Vaughan & Wiehe
Pandanus halleorum B.C.Stone
Pandanus helicopus Kurz ex Miq. : rasau-rasau
Pandanus heterocarpus Balf.f.
Pandanus houlletii Carrière : pandan hutan
Pandanus iceryi Horne ex Balf.f.
Pandanus incertus R.E.Vaughan & Wiehe
Pandanus joskei Horne ex Balf.f.
Pandanus julianettii Martelli 
Pandanus kaida Kurz
Pandanus livingstonianus Rendle 
Pandanus microcarpus Balf.f.
Pandanus montanus Bory
Pandanus multispicatus Balf.f.
Pandanus odorifer (Forssk.) Kuntze
Pandanus ornatus Kurz : pandan tikus
Pandanus palustris Thouars
Pandanus parvicentralis Huynh
Pandanus prostratus Balf.f.
Pandanus pygmaeus Hook., Thouars : pandan kuning
Pandanus pyramidalis Barkly ex Balf.f.
Pandanus rigidifolius R.E.Vaughan & Wiehe
Pandanus sechellarum Balf.f.
Pandanus spathulatus Martelli
Pandanus spiralis R.Br. 
Pandanus tectorius Parkinson ex Du Roi : pandan laut
Pandanus tenuifolius Balf f.
Pandanus teuszii Warb.
Pandanus thomensis Henriq.
Pandanus tonkinensis B.C.Stone
Pandanus utilis Bory : pandan melitir
Pandanus vandermeeschii Balf.f.
Pandanus verecundus Stone

 Lihat juga 
 Pandan suasa, tumbuhan genus Amaryllis
 Pandan suji, tumbuhan Dracaena angustifolia

 Rujukan 

Kategori:Pandanaceae